Dôvodová správa

Na zasadnutie Miestneho zastupiteľstva Mestskej časti Košice-Sídlisko KVP je predkladaný materiál: „Schválenie vyhlásenia obchodnej verejnej súťaže na prenájom nebytových priestorov v budove na Bauerovej ulici č. 1, Košice a schválenie podmienok obchodnej verejnej súťaže“ na výber najvhodnejšieho návrhu k uzatvoreniu nájomnej zmluvy na prenájom nebytových priestorov v správe Mestskej časti Košice-Sídlisko KVP a zámer budúceho využívania uvoľnených nebytových priestorov.

Podľa § 9aa ods. 1 v spojení s  § 9a ods. 1 zákona 138/1991 Zb. o majetku obci v znení neskorších predpisov je mestská časť povinná primerane uplatniť ustanovenia týkajúce sa prenechávania majetku do nájmu, to znamená, že prenechať majetok do nájmu na základe obchodnej verejnej súťaže, dobrovoľnou dražbou alebo priamym nájmom. Dôvodom takého postupu je vytvorenie zdravého súťažného prostredia za účelom zlepšenia podmienok občianskej vybavenosti na Sídlisku KVP.

Účelom nájmu nebytového priestoru môže byť vytvorenie prostredia pre deti a rodiny, t. j. výkon vzdelávacej, voľnočasovej, kultúrnej, osvetovej a podobnej činnosti pre túto skupinu obyvateľstva, prípadne poskytovanie doplnkových služieb k týmto činnostiam, napr. prevádzka drobného občerstvenia bez predaja alkoholických nápojov a pod.

Voľné nebytové priestory má Mestská časť Košice-Sídlisko KVP po nájomcoch, ktorí ukončia nájom nebytových priestoroch výpoveďou zo strany nájomcu k 30.09.2024, a to nájomca Marieta Fit klub Ružomberok a nájomca Združenie pre ekológiu človeka a krajiny.

**Predmet obchodnej verejnej súťaže**

Prenechanie majetku do užívania formou zmluvy o nájme nebytových priestorov pre nebytový priestor :

Nebytový priestor č. 1: nebytový priestor nachádzajúci sav nebytovej budove na Bauerovej ulici č.1 **Blok „C“** 1.NP, súpisné číslo 1189, postavenej na parcele č.3302, zapísané na LV č.965,k.ú. Grunt-Sídlisko KVP o výmere **163,93 m2.**

Grafické zobrazenie predmetu nájmu tvorí Prílohu č. 1 Dôvodovej správy.

Nebytový priestor č. 2: nebytový priestor nachádzajúcisa v nebytovej budove na Bauerovej ulici č.1 **Blok „B“ 1.NP**, súpisné číslo 1189, postavenej na parcele č. 3302, zapísané na LV   
č. 965, k.ú. Grunt, pre obec Košice – Sídlisko KVP o výmere **234,71 m2** a nebytový priestor **Blok „B“ 2. NP** o výmere **257,69 m2**. Celková výmera ponúkaného nebytového priestoru **492,4 m2.**

Grafické zobrazenie predmetu nájmu tvorí Prílohu č. 2 – 1.NP a 2.NP Dôvodovej správy.

Na základe vyššie uvedených dôvodov predkladáme miestnemu zastupiteľstvu na schválenie zámer prenájmu nebytového priestoru **formou vyhlásenia obchodnej verejnej súťaže s vyhodnotením formou elektronickej aukcie.**

Spracovali:

Ing. Jarmila Balážová,PhD., vedúca oddelenia

Ing. Iveta Urbanová, oddelenie výstavby a majetku